open-index/open-wikipedia-markdown huggingface dataset:
ரஜினி பெத்துராஜா

**ரஜினி பெத்துராஜா** தமிழகத்தைச் சேர்ந்த பெண் எழுத்தாளர். குழந்தை இலக்கியத்தில் ஆர்வம் கொண்டவர். தமிழ்நாடு அரசின் தமிழ் வளர்ச்சித்துறையின் பரிசு, இங்கிலாந்து, அமெரிக்க நாடுகளின் பயகிராபிகல் சென்டர்கள் வழங்கிய சாதனைப் பெண்கள் விருது, ராஜம், தமிழ்நேயம் ஆகிய இதழ்கள் நடத்திய சிறுகதைப் போட்டிகளில் பரிசு எனப் பல சிறப்புக்களைப் பெற்றவர்.

## எழுதிய நூல்கள்
#உலகம் எங்கள் குடும்பம்
#எட்டாவது அதிசயம்
#சின்னஞ்சிறு கிளியே கண்ணம்மா
#அந்நிய மண்ணில் இந்திய ஞானி (ஸ்ரீ சிவாய சுப்ரமுனிய சுவாமிகளின் வாழ்க்கை வரலாறு)
#குழந்தைகளுக்குக் குமாரசாமிராஜா
#பிரசாதப் பூக்கள் (கட்டுரைத் தொகுப்பு)
#கணாக்கண்டேன் தோழி (சிறுகதைத் தொகுப்பு)
#யாரோ இல்லை எவரும் (கவிதைத் தொகுப்பு)
#மயிலிறகாய் மாறலாம் (ஆன்மீகக் கட்டுரைத் தொகுப்பு)

## விருது மற்றும் பட்டங்கள்
#உலகம் எங்கள் குடும்பம் பயண நாவலுக்காக தமிழக அரசின் பரிசு
#குழந்தை இலக்கியத்துக்கான அழ.வள்ளியப்பா விருது
#புதுவை எழுத்தாளர் சங்கம் அளித்த "சிறுவர் இலக்கியச் செல்வி" பட்டம்

## வெளி இணைப்புகள்
* ரஜினியுடன் ஒரு நேர்காணல் 

பகுப்பு:தமிழக எழுத்தாளர்கள்
பகுப்பு:தமிழ்ப் பெண் எழுத்தாளர்கள்
இலங்கை அரசின் சிங்களப் பேரினவாதம்

ஒன்றிணைக்கப்பட்ட இலங்கை பிரித்தானியாவிடம் இருந்து 1948 ஆம் ஆண்டில் ஆட்சிப் பொறுப்பை பெற்றுக்கொண்டது. இலங்கையில் சிங்களர்கள் பெரும்பான்மையினர். சிங்களவர்களின் ஆதரவைப் பெற்று இலங்கை அரசுகள் ஆட்சி அமைத்தன.  இவ்வாறு ஆட்சி அமைத்த சிங்களப் பெரும்பான்மை அரசுகள் சிறுபான்மையினரான தமிழர்களையும் முஸ்லீம்களையும் புறக்கணித்து தாழ்த்தி விரட்டும் வண்ணம் பல சட்டங்களை கொண்டு வந்தனர்.  இவ்வாறு சிறுபான்மையினரை பாதித்து சிங்களப் பெரும்பான்மையினர் சார்பு அரசுகளால் கொண்டுவரப்பட்ட சட்டங்களும் நடைமுறைகளும் இலங்கை அரசின் சிங்களப் பேரினவாதம் எனப்படும்.

## பேரினவாத சட்டங்கள்
* இலங்கைக் குடியுரிமைச் சட்டம், 1948
* தனிச் சிங்களச் சட்டம்
* பௌத்தம் இலங்கை சமயமாக முதன்மைப்படுத்தப்பட்டமை.  
* கல்வி தரப்படுத்தல்

பகுப்பு:இனவாதம்
பகுப்பு:ஈழப் போராட்டக் காரணங்கள்
இலங்கை அரச பயங்கரவாதம்

**இலங்கை அரசப் பயங்கரவாதம்** என்பது இலங்கை வாழ் மக்கள் மீதே இலங்கை அரசு மேற்கொண்டு வரும் பயங்கரவாத நடவடிக்கைகளைக் குறிக்கும். இலங்கை அரசப் பயங்கரவாதம் எனும் போது தமது நாட்டு மக்களுக்கிடையே இனக்கலவரங்களை ஏற்படுத்துதல்  , மக்களின் அடிப்படை மனிதவுரிமைகளை மீறுதல், சட்டத்திற்கு புறம்பான சித்திரவதைகளுக்கு தம் நாட்டு மக்களை உற்படுத்துதல், சட்டத் திட்டங்களை மதிக்க வேண்டிய அரசே சட்டத் திட்டத்திற்கு புறம்பான ஆயுதக் குழுக்களை உருவாக்கி ஆட்கடத்தல்கள், காணாமல் போதல்கள் புரிந்து மக்களை அச்சுருத்தலுக்கு உற்படுத்துதல், அடிப்படை சர்வதேச மனிதவுரிமை சட்டங்களை மீறுதல், தமது நாட்டு பொதுமக்களை படுகொலை செய்தல், சிறுபான்மையினரின் அடிப்படை உரிமைகளை மறுத்து, அவர்களை இனவழிப்பு செய்தல் போன்ற பயங்கரவாத நடவடிக்கைகளை இலங்கை அரசு தொடர்ந்து வருவதால் இலங்கையில் நடப்பது இலங்கை அரசப் பயங்கரவாதம் ஆகும்.

இலங்கை அரசு முன்னெடுத்ததாக குற்றஞ்சாட்டப்படும் பயங்கரவதாச செயற்பாடுகள் **இலங்கை அரச பயங்கரவாதம்** எனப்படுகிறது. இனப் படுகொலைகள், ஆட் கடத்தல், கட்டாய வெளியேற்றம், சித்ரவதை, நூலகங்கள் பாடசாலைகள் வைத்தியசாலைகள் மீது குண்டுபோடுதல், சட்டத்துக்கு புறம்ப்பன படை நடவடிக்கைகள் என இலங்கை அரசு அனைத்து வகை பயங்கரவதாத செயற்பாடுகளையும் முன்னெடுத்துள்ளதுள்ளதாக குற்றஞ்சாட்டப்பட்டுள்ளது. குறிப்பாக சிறுபானமை இன ஈழத்தமிழர்கள் மீது இந்த பயங்கரவாதம் மேற்கொள்ளப்பட்டுள்ளதாக குற்றஞ்சாட்டப்பட்டுள்ளது.

## மேற்கோள்கள்


## இவற்றையும் பார்க்க
*இலங்கை அரசுப் படைகளின் தாக்குதல்களின் பட்டியல்

## வெளியிணைப்புகள்

பகுப்பு:ஈழப் போராட்டக் காரணங்கள்
பல்லவி அனுபல்லவி

**பல்லவி அனுபல்லவி** (*Pallavi Anu Pallavi*) (1983) பிரபல இயக்குனரான மணிரத்தினத்தின் இயக்கத்தில் வெளிவந்த கன்னட மொழி திரைப்படமாகும். மணிரத்தினம் இயக்கிய முதல் திரைப்படம் இதுவாகும். இத்திரைப்படத்தில் பிரபல இந்தித் திரைப்பட கதாநாயகன் அனில் கபூர் கதாநாயகனாகவும், நடிகை லட்சுமி கதாநாயகியாகவும் நடித்திருந்தார்கள். இப்படத்தின் ஒளிப்பதிவாளர் பாலு மகேந்திரா ஆவார். இளையராஜா இப்படத்திற்கு இசை அமைத்துள்ளார்.

இப்படத்தின் சிறந்த திரைக்கதைக்காக மணிரத்தினம் கர்நாடக அரசின் மாநில விருதைப் பெற்றார்.

இப்படம் தமிழில் *பிரியா ஒ பிரியா* என்று மொழி மாற்றம் செய்து வெளியிடப்பட்டது.

## வெளி இணைப்புகள்
* http://www.kannadaaudio.com/Songs/Moviewise/home/PallaviAnupallavi.php
* 

## மேற்கோள்கள்

பகுப்பு:1983 கன்னடத் திரைப்படங்கள்
பகுப்பு:அறிமுக இயக்குநர் திரைப்படங்கள்
பகுப்பு:இந்தியக் கன்னடத் திரைப்படங்கள்
பெரியபுராணம்

**பெரியபுராணம்** (*Periya Puranam*) அல்லது **திருத்தொண்டர் புராணம்** (*Tiruththontarpuranam*) என்பது சேக்கிழார் அவர்களால் பெருங்காப்பிய இலக்கணங்கள் பலவும் கொண்டதாக இயற்றப்பெற்ற சைவ காப்பியமாகும். சுந்தரமூர்த்தி சுவாமிகளின் திருத்தொண்டத் தொகை எனும் நூலை முதல் நூலாகக் கொண்டும். சுந்தரமூர்த்தி சுவாமிகளைக் காப்பிய தலைவராகக் கொண்டும், அவர் போற்றிய சைவ அடியார்களின் வாழ்க்கை வரலாற்றினையும் இந்நூலில் சேக்கிழார் விவரிக்கிறார்.

சுந்தரமூர்த்தி நாயனார் அருளிச் செய்த 11 பாடல்களைக் கொண்ட திருத்தொண்டத் தொகை, நம்பியாண்டார் நம்பி எழுதிய 90 பாடல்களைக் கொண்ட திருத்தொண்டர் திருவந்தாதி ஆகியவற்றை மூலநூல்களாகக் கொண்டும், இரண்டாம் குலோத்துங்க சோழனிடம் அமைச்சராக இருந்த சேக்கிழார் பல ஊர்களுக்கும் சென்று திரட்டிய தகவல்களைக் கொண்டும் பெரியபுராணம் எழுதப் பெற்றுள்ளது. இரண்டாம் குலோத்துங்க சோழனின் ஆணையின்படி தில்லைக்குச் சென்றவர், அங்கிருக்கும் இறைவனான நடராசர் *உலகெலாம்* என்று அடியெடுத்துக் கொடுக்க சேக்கிழார் 	*உலகெலாம் உணர்ந்து ஓதற்கு அரியவன்* எனப் பெரியபுராணத்தினைத் தொடங்கியதாக நம்பப்படுகிறது. 

இடைக்கால இலக்கியத்தில் மக்களின் வாழ்க்கை பற்றி வரலாற்றுப் போக்கில் அறிவதற்கு இந்நூல் உதவுகிறது.

## காப்பியப் பகுப்பு
பெரியபுராணம் முதல் காண்டம், இரண்டாம் காண்டமென இரு காண்டமாகவும், முதல் காண்டத்தில் ஐந்து சருக்கங்களையும், இரண்டாம் காண்டத்தில் எட்டுச் சருக்கங்களையும் உடையதாக அமைக்கப்பெற்றுள்ளது. சுந்தரமூர்த்தி சுவாமிகளின் திருத்தொண்டத் தொகையில் இடம்பெற்றுள்ள பாடல்களின் முதல் வரியே சருக்கங்களின் பெயர்களாக உள்ளது.

காப்பிய கதையானது கயிலாயத்தில் தொடங்கப்பெற்றுச் சைவ அடியார்களின் வாழ்க்கையை விவரித்து, இறுதியாகக் கயிலாயத்தில் முடிகிறது.

**முதற் காண்டத்தில்,** 
# திருமலைச் சருக்கம், 
# தில்லை வாழ் அந்தணர் சருக்கம், 
# இலை மலிந்த சருக்கம், 
# மும்மையால் உலகாண்ட சருக்கம், 
# திருநின்ற சருக்கம்

என்ற ஐந்து சருக்கங்களும்,

**இரண்டாம் காண்டத்தில்,**

# வம்பறா வரிவண்டுச் சருக்கம், 
# வார்கொண்ட வனமுலையாள் சருக்கம், 
# பொய்யடிமையில்லாத புலவர் சருக்கம், 
# கறைக்கண்டன் சருக்கம், 
# கடல்சூழ்ந்த சருக்கம், 
# பத்தராய்ப் பணிவார் சருக்கம், 
# மன்னிய சீர்ச் சருக்கம், 
# வெள்ளானைச் சருக்கம்

என்னும் 8 சருக்கங்களும் அமைந்துள்ளன.

13 சருக்கங்களிலும் உள்ள பாடல்களின் எண்ணிக்கையும் அவற்றில் பேசப்படும் சிவனடியார்களின் எண்ணிக்கையும் பின்வருமாறு:

## பழமொழி
நான்காயிரத்து இருநூற்று எண்பத்து ஆறு (4286) செய்யுள்களைக் கொண்ட இப்புராணத்தில் ஆளுடையபிள்ளை எனப்படும் திருஞானசம்பந்தரின் வரலாறு மட்டும் 1256 செய்யுட்களால் விரிவாகக் கூறப்பட்டுள்ளதால் "பிள்ளை பாதி; புராணம் பாதி" என்கிற பழமொழி ஏற்பட்டது.

## பெரிய புராண ஆராய்ச்சி
இராசமாணிக்கனார் எழுதிய பெரியபுராண ஆராய்ச்சி எனும் நூல் பெரியபுராணத்தைப் பற்றிய குறிப்பிடத்தக்க நாட்டுடைமையாக்கப்பட்ட நூல்.

## இவற்றையும் பார்க்கவும்
* நாயன்மார்கள்

## மேற்கோள்கள்

## வெளி இணைப்புகள்
மத்ரித்-பராஹாஸ் விமான நிலையம்

thumb|300px|வானத்திலிருந்து பராஹாஸ் விமான நிலையத்தின் ஒரு படிமம்

**அடோல்போ சுரேச் மத்ரித்-பராஜாச் வானூர்தி நிலையம் (Adolfo Suárez Madrid–Barajas Airport)** (எசுப்பானியம்: Aeropuerto de Madrid-Barajas) ஸ்பெயின் நாட்டின் தலைநகரம் மத்ரித்தில் முக்கிய பன்னாட்டு விமான நிலையம் ஆகும். 1928இல் திறந்த இவ்விமான நிலையம் ஐரோப்பாவின் போக்குவரத்து மிகுந்த விமான நிலையங்களின் பட்டியலில் பத்தாம் நிலையில் உள்ளது. *பராஹாஸ்* என்ற மத்ரித்தின் புறநகரத்தில் அமைந்துள்ளது. 2007இல் 52 மில்லியன் பயணிகள் இவ்விமான நிலையத்தை பயன்படுத்தியுள்ளனர்.

## வெளி இணைப்புகள்

## மேற்சான்றுகள்

பகுப்பு:எசுப்பானியா வானூர்தி நிலையங்கள்
யுகமாயினி

**யுகமாயினி** அக்டோபர் 2007 முதல் வெளியாகி வரும் ஒரு தமிழ் மாத இதழ். இதன் நிறுவக ஆசிரியர் எஸ்.பொ.(எஸ்.பொன்னுத்துரை). பொறுப்பாசிரியர் சித்தன். பத்துப் பேர் கொண்ட ஆசிரியர் குழுவில் செங்கை ஆழியானும் ஒருவர். ஆலோசனைக் குழுவில் இந்திரா பார்த்தசாரதி, தர்மகுலசிங்கம், இன்குலாப், சிற்பி, வி.கே.டி.பாலன் ஆகியோர் இடம்பெற்றுள்ளனர். **முரண்பாடுகள் மத்தியில் ஒருத்துவம் கலகத்தில் மலரும் சுதந்திரம்** என்பது இவ்விதழின் பதாகை.

பகுப்பு:தமிழ்நாட்டுச் சிற்றிதழ்கள்
2008 கோடைக்கால ஒலிம்பிக் போட்டிகளில் இந்தியா

பெய்சிங்கில் நடைபெற்ற 2008 ஒலிம்பிக் விளையாட்டுப் போட்டிகளில் இந்தியா கலந்துகொண்டது. இப் போட்டிகளில் இந்தியாவின் சார்பில் 56 வீரர்கள் 13 விளையாட்டுகளில் கலந்து கொண்டார்கள். இதில் 16 வீரர்கள் தட கள விளையாட்டுக்களில் பங்கு கொண்டார்கள்.

இதுவே, இதுவரை நடந்த ஒலிம்பிக் விளையாட்டுப் போட்டிகளில் இந்தியா அதிக பதக்கங்கள் வென்ற போட்டி ஆகும். 2008 போட்டிகளில் இந்தியா 3 பதக்கங்களைப் பெற்றது. இந்த மூன்று பதக்கங்களும் தனி நபர் பிரிவில் கிடைத்தன.

ஒலிம்பிக் வரலாற்றில் முதல் முறையாக இந்தியாவுக்கு தனி நபர் பிரிவில் தங்கம் கிடைத்தது. அபினவ் பிந்த்ரா 10 மீட்டர் துப்பாக்கி சுடுதலில் தங்கப் பதக்கத்தை பெற்றார்.

## பதக்க வெற்றியாளர்கள்

## சாதனையாளர்கள்
* அபினவ் பிந்த்ரா - 10 மீ கைத்துப்பாக்கி - குறி பார்த்துச் சுடுதல் - தங்கம்
* சுசீல் குமார் - 66 கிகி மற்போர் - வெண்கலம்
* விஜேந்தர் குமார் - 75 கிகி குத்துச்சண்டை - வெண்கலம்
* அகில் குமார் - காலிறுதி வரை முன்னேற்றம் (குத்துச்சண்டை)
* ஜிதேந்தர் குமார் - காலிறுதி வரை முன்னேற்றம் (குத்துச்சண்டை)
* சாய்னா நேவால் - காலிறுதி வரை முன்னேற்றம் (பூப்பந்தாட்டம்)

## மேற்கோள்கள்

பகுப்பு:ஒலிம்பிக் போட்டிகளில் இந்தியா
இந்தியா
நியாயங்கள் பொதுவானவை

**நியாயங்கள் பொதுவானவை** என்பது ஜெயந்தி சங்கர் எழுதிய ஓர் சிறுகதைத் தொகுப்பு நூல்.  இதில் 27 சிறுகதைகள் உண்டு.  பெரும்பாலான கதைகள் சிங்கப்பூரை களமாக கொள்கின்றன.  சார்ஸ் நோய், பதின்பருவத்தின் சிக்கல்கள், பல்லின சமூகம், ஆங்கே நிலவிடும் மனப்பான்மைகள், இணையம் கொடுக்கும் மாயத்தோற்றம் எனப் பல தளங்களில் இக்கதைகள் பயணிக்கின்றன.  

## வெளி இணைப்புகள்
* நியாயங்கள் பொதுவானவை

பகுப்பு:தமிழ் நூல்கள்
பகுப்பு:சிங்கப்பூர் தமிழ் இலக்கியம்
அறிவு மேலாண்மை

**அறிவு மேலாண்மை** (Knowledge Management) என்பது, நிறுவனங்கள், தமது அறிவையும், அவற்றை அறிந்துகொண்ட முறை பற்றிய தகவல்களையும்; அடையாளம் காண்பதற்கும், உருவாக்குவதற்கும், வழங்குவதற்கும், பயன்படுத்துவதற்கும் கைக்கொள்ளுகின்ற நடைமுறைகளை உள்ளடக்கிய ஒன்றாகும். 1995 ஆம் ஆண்டிலிருந்து இது ஒரு தனித் துறையாக வளர்ந்துள்ளது. இதனைக் கற்பிப்பதற்கான பல்கலைக்கழகப் பாட நெறிகளும்; தொழில்சார், கல்விசார் வெளியீடுகளும் உள்ளன. பல பெரிய நிறுவனங்கள் அறிவு மேலாண்மைக்கு என வளங்களை ஒதுக்குகின்றன. பொதுவாக நிறுவனங்கள் இதனை, தகவல் தொழில்நுட்பம், மனிதவள மேலாண்மை, வணிக வியூகம் போன்ற பிரிவுகளின் கீழ் நடைமுறைப்படுத்துகின்றன. தற்போது அறிவு மேலாண்மைத் துறை பல கோடிகள் மதிப்புள்ள உலகு தழுவிய சந்தை வாய்ப்பைக் கொண்டுள்ளது.

அறிவு மேலாண்மைத் திட்டங்கள் பொதுவாக, செயற்றிறன் மேம்பாடு, சாதகமான போட்டிநிலை, புத்தாக்கம், வளர்ச்சிக்கான நிகழ்முறைகள், அறிந்துகொண்டவற்றைத் திட்டங்களிடையே பயன்படுத்துதல், கூட்டு நடைமுறைகளின் பொதுவான வளர்ச்சி போன்ற நிறுவன இலக்குகளுடன் பிணைக்கின்றன. இது பொதுவாகக் கற்கும் நிறுவனங்கள், வாழ்நாள் கல்வி, தொடர் மேம்பாடு போன்ற கருத்துருக்களுடன் தொடர்புபட்டுக் காணப்படுகிறது. அறிவை மேலாண்மை செய்வதற்குக் கொடுக்கப்படும் கூடிய முக்கியத்துவமும்; அறிவு, தகவல், சைகைகள் முதலியவற்றின் தொடர்ச்சியான வருகைக்கான வழிகளை உருவாக்கி மேம்படுத்தும் போக்கும் அறிவு மேலாண்மையை, நிறுவனம்சார் அறிவுபெறல் என்பதிலிருந்து வேறுபடுத்துகின்றன. அறிவு மேலாண்மை, பெற்றதனை தக்க வைத்து சிந்தித்தறியும் அறிவாற்றல் தக்கவைத்தலையும் உள்ளடக்கியது.

## வரைவிலக்கணம்
அறிவு மேலாண்மை தொடர்பில், ஒருமனதான வரைவிலக்கணம் எதுவும் இன்றிப் பரவலான சிந்தனைப் போக்கு நிலவுகிறது. தனிப்பட்டவர் அல்லது சிந்தனைக் குழுக்களுக்கு ஏற்ப அறிவு மேலாண்மை குறித்த அணுகுமுறைகளும் மாறுகின்றன. இதனைப் பின்வரும் நோக்குநிலைகளில் இருந்து பார்க்கமுடியும்.

* **நுட்பமைய நோக்கு**: இது தொழில் நுட்பத்தை மையப்படுத்திய ஒரு நோக்கு ஆகும். இது அறிவுப்பகிர்வு / வளர்ச்சி மேம்பாட்டுக்கு வாய்ப்பானது.
* **அமைப்புசார் நோக்கு**: அறிவு நிகழ்முறைகளின் வசதிக்கு அமைப்புகள் எவ்வாறு வடிவமைக்கப்படவேண்டும், எத்தகைய அமைப்பு எவ்வாறான நிகழ்முறைகளுடன் ஒத்துபோகக் கூடியது போன்றவை சார்ந்த நோக்கு.
* **சூழல்சார் நோக்கு**: மக்களிடையேயான தொடர்பாடல், அடையாளம், அறிவு, சூழல் காரணிகள் போன்றவற்றை ஒரு சிக்கலான நெகிழ் தொகுதியாக (complex adaptive system) நோக்குதல்.

## தரவு, தகவல், அறிவு, மெய்யறிவு
பெறப்பட்ட தரவுகள், ஒரு கோர்வையாக அடுக்கப்பட்ட அமைப்பு தகவல்களாகும். தகவல்களை ஆய்ந்து அறிவது அறிவு. தகவல்களின் மெய்ப்பண்பு அதன் நீட்சிகளை புரிந்துணர்தல் மெய்யறிவு.

## மேற்கோள்கள்

பகுப்பு:அறிவு மேலாண்மை
பகுப்பு:அறிவு
திறன் மேலாண்மை

**திறன் மேலாண்மை** என்பது, மனிதரையும் அவர்கள் திறன்களையும் புரிந்து கொள்ளல், மேம்படுத்துதல், பணிக்கு அமர்த்துதல் போன்றவற்றை உள்ளடக்கிய செயல்பாடு ஆகும். முறையாகச் செயல்படுத்தப்படும் திறன் மேலாண்மை, குறித்த பணிக்குத் தேவையான திறன்களை அடையாளம் காண்பதுடன், ஒவ்வொரு பணியாளினதும் திறனையும் இரண்டுக்கும் இடையிலான இடைவெளியையும் புரிந்துகொள்ள வேண்டும்.  

தேவையான திறன்கள், குறித்த நிறுவனத்தினாலோ அல்லது மூன்றாம் தரப்பு நிறுவனங்களினாலோ வரையறுக்கப்படலாம். இவை பொதுவாக, திறன்கள் சட்டகத்தின் (skills framework) அடிப்படையில் வரையறுக்கப்படுகிறது. இது தகுதிச் சட்டகம் என்றும் அழைக்கப்படலாம். இது ஒரு திறன்கள் பட்டியலையும், அவை சார்ந்த தரப்படுத்தல் முறை ஒன்றையும் கொண்டிருக்கும். திறன்கள் மேலாண்மை பயனுள்ளதாக அமைய, ஒவ்வொருவரதும் திறன்களை அடிக்கடி மதிப்பீடு செய்து நிகழ்நிலைப்படுத்தும் தொடர்ச்சியான செயல்பாடாக அமைதல் வேண்டும். 

பகுப்பு:மனிதவள மேலாண்மை
1839

**1839**  (**[[ரோம எண்ணுருக்கள்|MDCCCXXXIX]]**) ஒரு செவ்வாய்க்கிழமையில் ஆரம்பமான ஒரு கிரிகோரியன் சாதாரண ஆண்டாகும்.  பழைய ஜூலியன் நாட்காட்டியில் ஞாயிற்றுக்கிழமையில் ஆரம்பமான ஒரு சாதாரண ஆண்டாகும்.

## நிகழ்வுகள்
* ஜனவரி 19 - பிரித்தானியக் கிழக்கிந்தியக் கம்பனி ஏடன் நகரைக் கைப்பற்றியது.
* ஜூன் 17 - ஹவாய் பேரரசில் கத்தோலிக்கர் தமது சமயத்தை வழிபடுவதற்கு அனுமதிக்கப்பட்டது.
* ஜூன் 22 - லூயி டகுவேர் தனது ஒளிப்படக் கருவிக்கான காப்புரிமம் பெற்றார்.
* ஜூலை 23 - பிரித்தானியப் படையினர் ஆப்கானித்தானின் *காஸ்னி* நகரைக் கைப்பற்றினர்.
* ஆகஸ்ட் 23 - சீனாவின் கிங் சீனர்களுடன் போரிடுவதற்காக ஐக்கிய இராச்சியம் ஹொங்கொங்கைக் கைப்பற்றியது.
* செப்டம்பர் 9 - அலபாமாவில் இடம்பெற்ற பெரும் தீயில் நூற்றுக்கணக்கான கட்டிடங்கள் எரிந்து சேதமடைந்தன.
* நவம்பர் 11 - மெட்ராசு கவர்னர் லார்ட் சான் எல்பின்சுடனிடம் (John Elphinstone, 13th Lord Elphinstone) சென்னைப் பல்கலைக்கழகம் அமைக்க 70,000 பேர் சேர்ந்து மனுக்கொடுக்கப்பட்டது.
* நவம்பர் 25 - இந்தியாவில் இடம்பெற்ற பெரும் சூறாவளியினால் கொரிங்கா நகரம் முற்றாக அழிந்தது. இதில் 300,000 பேர் வரையில் கொல்லப்பட்டனர்.

## தேதி அறியப்படாத நிகழ்வுகள்
* இரப்பர் பதனிடலை சார்ல்ஸ் குடியர் கண்டுபிடித்தார்.
* ஜி. யு. போப் சமயப்பணி புரிவதற்காக தமிழ்நாடு வந்தார்.
* மிசூரி பல்கலைக்கழகம் நிறுவப்பட்டது.
* யாழ்ப்பாணத்தில் மேற்கொள்ளப்பட்ட மக்கள் தொகைக் கணக்கெடுப்பின்படி, யாழ் நகரில் 62,137, மல்லாகத்தில் 45,305, தென்மராட்சியில் 43,927, வடமராட்சியில் 35,747, தீவுப்பகுதியில் 25,292 என மொத்தம் 212,408 பேர் பதிவாயினர்.

## பிறப்புகள்
* ஜனவரி 19 - பால் செசான், பிரெஞ்சு ஓவியர் (இ. 1906)
* மார்ச் 13 - ஜாம்செட்ஜி டாட்டா, இந்தியாவின் நவீன தொழில்துறையின் முன்னோடி (இ. 1904)
* தண்டபாணி சுவாமிகள், தமிழ்ப் புலவர் (இ. 1898)

## இறப்புகள்
* ரஞ்சித் சிங், 1780-1839) பஞ்சாபிகளின் சீக்கியப் பேரரசின் மன்னர் (பி. 1780)

## 1839 நாட்காட்டி

## மேற்கோள்கள்

*
காசாபா தாதாசாகேப் சாதவ்

**காசாபா தாதாசாகேப் சாதவ்** (*Khashaba Dadasaheb Jadhav*, ஜனவரி 15, 1926 &ndash; ஆகஸ்ட் 14, 1984) தனிநபர் ஒலிம்பிக் போட்டிகளில் இந்தியாவுக்கான முதல் ஒலிம்பிக் பதக்கத்தை வென்ற இந்தியர் ஆவர். இவர் 1952 ஆண்டு ஹெல்சிங்கியில் நடைபெற்ற ஒலிம்பிக் போட்டிகளில் மற்போர் விளையாட்டில் வெண்கலப் பதக்கத்தை வென்றார்.  1996 ஆண்டு லியாண்டர் பயஸ் டென்னிசில் வெண்கலப் பதக்கத்தைப் பெறும் வரை இதுவே இந்தியர்களின் ஒரே தனிநபர் பதக்கம் ஆகும்.இவர் ஒரு விளையாட்டு வீரர் ஆக இந்தியாவுக்கு பெருமை சேர்த்தாலும், இவரின் இறுதிக் காலம் வறுமையிலே முடிந்தது.

## விருதுகள் மற்றும் கௌரவங்கள்
* 1993ம் ஆண்டில் மகாராஷ்டிரா அரசு இவருக்கு சிவ் சத்ரபதி விருது வழங்கி கௌரவித்தது.2001ம் ஆண்டில் ஒன்றிய அரசு இவருக்கு அர்ஜுனா விருது வழங்கியது. இரு விருதுகளும் சாதவ் இறந்து பல பத்தாண்டுகள் கழிந்த பின்னர் வழங்கப்பட்டன.
* புதுதில்லியில் புனரமைக்கப்பட்ட இந்திரா காந்தி உள்விளையாட்டரங்கத்தில் அமைக்கப்பட்டுள்ள மல்யுத்த வளாகத்துக்கு ஒன்றிய அமைச்சகம் இவருடைய பெயரை சூட்டியுள்ளது.
* 1996 முதல் ஒலிம்பிக் பதக்கம் வென்று வந்த வீரர்கள் அனைவரும் பத்ம விருதுகள் வழங்கி கௌரவிக்கப்பட்டுள்ளனர் . சாதவ் மட்டுமே பத்ம விருது பெறாத ஒலிம்பிக் பதக்க வீரராவார் . 
* இறந்து விட்டவர்களுக்கு பத்ம விருதுகள் வழங்குவது பற்றிய ஒன்றிய அரசின் உள்துறை அமைச்சகம் வகுத்துள்ள விதிகளின் படி இவருக்கு பத்ம விருது வழங்கப்படாது. “பொதுவாக பத்ம விருதுகள் இறந்து விட்டவருக்கு வழங்கப்பட மாட்டாது. இருப்பினும், மிகவும் சாலப் பொருத்தமான நபர்களுக்கு, அரசு ஒரு நிபந்தனைக்குட்பட்டு இந்த விருதை வழங்கலாம்.
* கௌரவிக்கப்படவுள்ள நபர் மிக அண்மையில், அதாவது இந்த விருதுகள் வழங்கப்படுவது குறித்த அறிவிப்பு வரும் குடியரசு தினத்துக்கு முந்தைய ஓராண்டு காலத்துக்குள் இறந்திருந்தால் அவருக்கு பத்ம விருது வழங்குவது குறித்து அரசு பரிசீலித்து முடிவெடுக்கலாம்” என்று உள்துறை அமைச்சகத்தின் விதி கூறுகிறது.

## திரைப்படம்
இவரது வாழ்க்கையை ’பாக்கெட் டைனமோ' என்ற பெயரில் திரைப்படமாக எடுக்க திட்டமிடப்பட்டுள்ளது.

## மேற்கோள்கள்

பகுப்பு:இந்திய ஒலிம்பிக் வீரர்கள்
பகுப்பு:1925 பிறப்புகள்
பகுப்பு:1984 இறப்புகள்
பகுப்பு:சாத்தாரா மாவட்ட நபர்கள்
அக்கரப்பத்தனை

**அக்கரப்பத்தனை** (*Agarapathana*) இலங்கையின் மத்திய மாகாணத்தின் நுவரெலியா மாவட்டத்தில் அமைந்துள்ள ஒரு குடியிருப்பாகும். இது நுவரெலியா வட்டாரச் செயலாளர் பிரிவில் அமைந்துள்ளது. லிந்துலை நகரிலிருந்து ஏ-7 பெருந்தெருவிலிருந்து பிரிந்து செல்லும் பெருந்தெரு மூலம் அக்கரப்பத்தனையை அடையலாம். இது, தேயிலைப் பெருந்தோட்டங்கள் கூடுதலாக அமைந்துள்ள பகுதியாகும். பெரும் அளவிலான மக்கள் தேயிலை சார் தொழில்களிலும், மரக்கறிப் பயிர்செய்கையிலும் ஈடுபட்டு வருகின்றனர். இது ஓட்டன் சமவெளியில் எல்லையில் அமைந்துள்ளது. மாகாவலி ஆற்றின் முக்கிய கிளை ஆறுகளில் ஒன்றான ஆக்ரா ஆறு இப்பகுதியில் இருந்தே ஊற்றெடுத்துப் பாய்கிறது.

## ஆதாரங்கள்
புவியியல் அமைவு தரவுகள்

பகுப்பு:மத்திய மாகாணம், இலங்கை
மிட்டால் வெற்றிவீரர் அறக்கட்டளை

**மிட்டால் வெற்றிவீரர் அறக்கட்டளை** உலகத் தர இந்திய விளையாட்டு வீரர்களுக்கு உதவும் ஒரு நிறுவனம் ஆகும்.  நவம்பர் 2005 இல், உலகின் பணக்காரர்களுள் ஒருவரான லக்சுமி மிட்டலால் இதனைத்  தொடங்கினார்.  2008 ஒலிம்பிக்கு சென்ற 53 விளையாட்டு வீரர்களில் 8 வீரர்கள் இந்த அறக்கட்டளையின் உதவியைப் பெற்றனர்.   இவர்களில் வெண்கலப் பதக்கம் வென்ற குத்துச்சண்டை வீரர் விஜேந்தர் குமாரும் ஒருவர்.

இந்தியாவின் விளையாட்டுத்துறை திறன் மங்கி இருக்கும் பொழுது இவ்வாறான தனியாள், வணிக முயற்சிகளே இந்தியாவின் விளையாட்டுத்துறை வளர்ச்சிக்கு வழிகோலும் என்று சில அவதானிப்பாளர்கள் கருத்து தெரிவித்து உள்ளார்கள்.

## மேற்கோள்கள்


பகுப்பு:இந்தியாவில் விளையாட்டு
வாசுதேவன் பாஸ்கரன்

**வாசுதேவன் பாஸ்கரன்** (*Vasudevan Baskaran*) (பிறப்பு ஆகஸ்ட் 17, 1950) ஒரு சிறந்த வளைதடிப் பந்தாட்ட விளையாட்டு வீரர்.  இவர் மாஸ்கோவில் நடந்த 1980- ஒலிம்பிக் விளையாட்டில் இந்திய தேசிய அணியின் தலைவராக விளையாடினார்.  இந்த அணி இந்தியாவுக்கு தங்கப் பதக்கத்தை பெற்றுத் தந்தது. 1979-80 ஆம் ஆண்டிற்கான அர்ஜுனா விருதைப் பெற்றார்.

## வாழ்க்கையும்,கல்வியும்
இவர் பிறந்த ஊர் ஆரணி. தந்தை வாசுதேவன் தாய் பத்மாவதி. படித்தது வெஸ்லி பள்ளி, மற்றும் லயோலா கல்லூரி
## விளையாட்டு
11 வயதில் வளைத்தடிப் பந்தாட்டத்தை விளையாட ஆரம்பித்தார். அகில இந்திய பள்ளி அணியில் இடம்பெற்றார். கல்லூரி நாளில் பல்கலைக்கழக அணிக்காக ஆஸ்திரேலியா, சிங்கப்பூர் ஆகிய நாடுகளில் பயணம் செய்து இந்திய பல்கலைக்கழக அணிக்காக விளையாடினார். இந்திய அணிக்காக 10 ஆண்டுகள் விளையாடினார். 2 உலகப் போட்டிகள், 2 ஒலிம்பிக் போட்டிகள், 2 ஆசிய போட்டிகளில் கலந்துகொண்டுள்ளார். 1980இல் மாஸ்கோ ஒலிம்பிக்கில் பங்கேற்ற அணிக்கு தலைமை வகித்து, தங்கப் பதக்கம் பெற்று தாயகம் திரும்பினார்.
## விருதுகள்
*பத்மஸ்ரீ விருது
*அர்ஜுணா விருது
*இந்தியாவின் தலைசிறந்த விளையாட்டு வீரர்
*இரயில்வேயின் சிறந்த விளையாட்டு வீரர்
*அகில உலக சிறந்த பயிற்சியாளர் விருது 
## குறிப்புகள்



பகுப்பு:இந்திய ஒலிம்பிக் வீரர்கள்
பகுப்பு:தமிழ் ஒலிம்பிக் வீரர்கள்
பகுப்பு:இந்திய வளைதடிப் பந்தாட்ட வீரர்கள்
பகுப்பு:1950 பிறப்புகள்
பகுப்பு:வாழும் மக்கள்
அப்கொட்

**அப்கொட்** (மாற்றாக தமிழில் **சாமிமலை**, *Upcot (Samymalay)*) இலங்கையின் மத்திய மாகாணத்தின் நுவரெலியா மாவட்டத்தில் அமைந்துள்ள ஒரு குடியிருப்பாகும். இது அம்கமுவா வட்டாரச் செயலாளர் பிரிவில் அமைந்துள்ளது. நோர்வுட், மசுகெலியா நகரங்களிலிருந்து அப்கொட்டை அடைவதற்காண தெருக்கள் உள்ளன.இது, தேயிலை பெருந்தோட்டங்கள் கூடுதலாக அமைந்துள்ள பகுதியாகும். பெரும் அளவிலான மக்கள் தேயிலை சார் தொழில்களிலும், மரக்கறி பயிர்செய்கையிலும் ஈடுபட்டு வருகின்றனர். இது சமனல மலைத்தொடரின் வடக்குச் சரிவில் சமனல மலைத்தொடர் வனப்பாதுகாப்பு வலைஅயத்தின் எல்லையில் அமைந்துள்ளது. களனி ஆற்றின் முக்கிய கிளை ஆறுகளில் ஒன்றான மசுகெலி ஆறு சாமிமலையிலிருந்தே இருந்தே ஊற்றெடுத்துப் பாய்கிறது.

## ஆதாரங்கள்
புவியியல் அமைவு தரவுகள்

பகுப்பு:நுவரெலியா மாவட்டத்தில் உள்ள ஊர்களும், நகரங்களும்
குவாமே நிக்ரூமா

**குவாமே நிக்ரூமா** (Kwame Nkrumah, செப்டம்பர் 21, 1909-ஏப்ரல் 27, 1972) 1952 முதல் 1966 வரை கானா நாடு மற்றும் அதற்கு முன்னாள் இருந்த பிரித்தானிய குடியேற்ற நாடு தங்கக்கரையின் தலைவராகப் பணியாற்றியுள்ளார். பல ஆபிரிக்கவாதக் கொள்கையின் (Pan-Africanism) செல்வாக்கு பெற்ற தலைவர் ஆவார்.

## மேற்கோள்கள்

பகுப்பு:கானா அரசியல்வாதிகள்
பகுப்பு:1909 பிறப்புகள்
பகுப்பு:1972 இறப்புகள்
பகுப்பு:லெனின் அமைதிப் பரிசு பெற்றவர்கள்
ஆசிஃப் அலி சர்தாரி

**ஆசிஃப் அலி சர்தாரி** (உருது: آصف علی زرداری, பி. ஜூலை 26, 1955) பாகிஸ்தானின் 11ஆவது குடியரசுத் தலைவர் ஆவார். இவரின் மகன் பிலாவல் புட்டோ சர்தாரி உடன் ஆளும் பாகிஸ்தான் மக்கள் கட்சியின் தலைவரும் ஆவார். பாகிஸ்தானின் பிரதமராக இருமுறை பதவி வகித்த மறைந்த பெனசீர் புட்டோவின் கணவர்.

பாகிஸ்தான் அரசால் ஊழலுக்காக குற்றம்சாட்டிற்காக 1997 முதல் 2004 வரை இவர் சிறையில் இருந்தார்.

## மேற்கோள்கள்


பகுப்பு:பாகிஸ்தான் அரசியல்வாதிகள்
பகுப்பு:1956 பிறப்புகள்
பகுப்பு:வாழும் மக்கள்
பகுப்பு:1955 பிறப்புகள்
லில் வெய்ன்

**லில் வெய்ன்** (Lil' Wayne) என்று அழைக்கப்பட்ட **டிவெய்ன் மைக்கல் கார்டர் ஜூனியர்** (Dwayne Michael Carter, Jr., பி. செப்டம்பர் 27, 1982) நியூ ஓர்லென்ஸ், லூசியானாவில் பிறந்து வளந்த அமெரிக்க ராப் இசைக் கலைஞர் ஆவார். பதின்ம வயதினராக இருக்கும்பொழுது கேஷ் மணி ரெக்கர்ட்ஸ் தயாரிப்பு நிறுவனத்தை சேர்ந்த ஹாட் பாய்ஸ் ராப் இசைக் குழுமத்தில் இருந்து புகழுக்கு வந்தார்.

1999இல் இவரின் முதலாம் இசைத்தொகுப்பு, *த ப்ளாக் இஸ் ஹாட்* வெளிவந்து ராப் இசை உலகில் செல்வாக்கு பெற்ற த சோர்ஸ் இதழால் சிறந்த புதிய ராப் இசைக் கலைஞர் என்று பரிந்துரைக்கப்பட்டார். இதற்கு பிறகு வேறு ராப்பர்களின் பாடல்களில் இவரும் பாடியுள்ளார்.

2004இல் இவரின் த கார்டர் இசைத்தொகுப்பு வெளிவந்தது. இதுவும் இதற்கு பிறகு தொடர்ந்த த கார்டர் 2 மற்றும் த கார்டர் 3 இசைத்தொகுப்புகள் காரணமாக இவர் மேலும் புகழுக்கு வந்தார்.

2008இல் புகழ்பெற்ற ஆர்&பி இசைப் பாடகர் டி-பெய்ன் உடன் சேர்ந்து இசைத்தொகுப்பு வெளிவரும் என்று கூறியுள்ளார்.

## இசைத்தொகுப்புகள்

* 1999: *[[த ப்ளாக் இஸ் ஹாட்]]*
* 2000: *[[லைட்ஸ் அவுட்]]*  
* 2002: *[[500 டிகிரீஸ்]]*
* 2004: *[[த கார்டர்]]*
* 2005: *[[த கார்டர் II]]*
* 2008: *[[த கார்டர் III]]*
* 2010: *[[ரீ பேர்த்]]*
* 2011: *[[த கார்டர் IV]]*
## மேற்கோள்கள்

பகுப்பு:ராப் இசைக் கலைஞர்கள்
பகுப்பு:ஆபிரிக்க அமெரிக்க இசை கலைஞர்கள்
பகுப்பு:1982 பிறப்புகள்
பகுப்பு:வாழும் மக்கள்
பகுப்பு:அமெரிக்க ஆண் தொலைக்காட்சி நடிகர்கள்
பகுப்பு:ஐக்கிய அமெரிக்க உரோமன் கத்தோலிக்கர்கள்
நிலநேர்க்கோடு

**நிலநேர்க்கோடு** (இலங்கை வழக்கு: **அகலாங்கு**, அட்ச ரேகை, *latitude*) என்பது புவிமையக் கோட்டுக்கு இணையாக புவி மேற்பரப்பில் வரையப்படுகின்ற கற்பனைக் கோடுகளுள் ஒன்றைக் குறிக்கும். புவியின் மேற்பரப்பில் உள்ள ஒரு புள்ளியின் அமைவிடத்தைக் குறிப்பிடும்போது அப்புள்ளி அமைந்திருக்கும் நில நேர்க்கோடு ஒரு கூறாகக் குறிக்கப்படுகின்றது. நிலப்படங்களில் இக் கோடுகளில் சில கிழக்கிலிருந்து மேற்கே செல்லும் கிடைக் கோடுகளாகக் குறிக்கப்படுகின்றன. நுட்ப அடிப்படையில், இக் கோடுகள் கோண அளவீடாகப் பாகைகளில் குறிப்பிடப்படுகின்றன. இந்த அளவீடு நில நடுக்கோட்டில் 0° இல் தொடங்கி வடக்கே வட துருவத்தில் 90° வ இலும் தெற்கே தென் துருவத்தில் 90° தெ இலும் முடிகின்றது.

## நிலநேர்கோட்டு வட்டங்கள்
நிலநேர்கோடுகள் புவிமேற்பரப்பில் ஏறத்தாழ வட்டங்களாக அமைவதால் இவை நிலநேர்கோட்டு வட்டங்கள் எனப்படுகின்றன. புவியிலுள்ள ஒரு இடத்தைத் துல்லியமாகக் குறிப்பதற்கு நிலநேர்கோட்டு அளவுடன் நிலநிரைக்கோட்டு அளவும் சேர்த்துக் குறிப்பிடப்படுகின்றன.

## சில சிறப்பு நிலநேர்கோட்டு வட்டங்கள்
நிலநடுக்கோட்டு வட்டம் தவிர, மேலும் சில நிலநேர்கோட்டு வட்டங்கள், சூரியனுடன் புவி கொண்டுள்ள தொடர்புகளில் அவை வகிக்கும் பங்குகளுக்காகச் சிறப்புப் பெறுகின்றன.

* ஆர்க்டிக் வட்டம் — 66° 33′ 39″ N
* கடகக்கோட்டு வட்டம் — 23° 26′ 21″ N 
* மகரக்கோட்டு வட்டம் — 23° 26′ 21″ S
* அந்தாட்டிக்க வட்டம் — 66° 33′ 39″ S

## மேற்கோள்கள்

பகுப்பு:புவியியல்
பகுப்பு:நிலநேர்க்கோடுகள்
ஆர்க்டிக் வட்டம்

**ஆர்க்டிக் வட்டம்** (*Arctic circle*) என்பது ஐந்து முதன்மையான நிலநேர்க்கோட்டு வட்டங்களுள் ஒன்று. இது நிலநடுக்கோட்டுக்கு வடக்கே 66° 33′ 39″ (அல்லது 66.56083°) இல் அதற்கு இணையாக அமைந்துள்ளது. இவ்வட்டத்துக்கு வடக்கில் உள்ள பகுதி ஆர்க்டிக் எனவும், அதற்கு அருகே தெற்கில் அமைந்துள்ள பகுதி வட மிதவெப்ப வலயம் எனவும் அழைக்கப்படுகின்றது. இதை ஒத்துத் தென் அரைக்கோளத்தில் அமைந்துள்ள வட்டம் அந்தாட்டிக்கா வட்டம் எனப்படுகிறது.

ஆர்க்டிக் வட்டம் 24 மணிநேர சூரிய ஒளி இருக்கும் துருவ நாளினதும், 24 மணிநேரம் சூரியனே தென்படாத துருவ இரவினதும் தென் எல்லையைக் குறிக்கிறது. ஆர்க்டிக் வட்டத்துக்கு வடக்கே ஆண்டுக்கு ஒரு நாளாவது தொடர்ச்சியாக 24 மணி நேரம் சூரியன் அடிவானத்துக்கு மேலும், அதே போல் ஒரு நாளாவது தொடர்ச்சியாக 24 மணி நேரம் அடிவானத்துக்குக் கீழும் இருக்கும். ஆர்க்டிக் வட்டத்தில் இந் நிகழ்வுகள் சரியாக ஆண்டுக்கு ஒருமுறை முறையே ஜூன் மாதத்திலும், டிசம்பர் மாதத்திலும் ஞாயிற்றுக் கணநிலை நேரத்தில் இடம்பெறும்.

வளிமண்டல ஒளிமுறிவு காரணமாகவும், சூரியன் ஒர் புள்ளியாக அன்றி வட்டவடிவத் தட்டுப்போல் இருப்பதாலும், கோடைகால ஞாயிற்றுக் கண நேரத்தில் நள்ளிரவுச் சூரியன் ஆர்க்டிக் வட்டத்துக்குத் தெற்கே 50 ′ (90 கி.மீ.) வரை தெரியும். இது போலவே மாரிகால ஞாயிற்றுக் கணநிலை நேர நாளில் சூரியன் ஆர்க்டிக் வட்டத்துக்கு வடக்கே 50 ′ வரை தெரியும். இது கடல் மட்டத்திலேயே உண்மையாக இருக்கும், உயரம் கூடும்போது இந்த எல்லைகள் மாறுபடும்.

## புவியியலும் மக்கட் பரம்பலும்
ஆர்க்டிக் வட்டத்துக்கு வடக்கில் முக்கியமாக ஆர்க்டிக் பெருங்கடலே காணப்படுகின்றது. இது பெரும்பாலும் பனிக் கட்டிகளினால் மூடப்பட்டு இருக்கும். எனினும், குறிப்பிடத்தக்க அளவு நிலப்பகுதிகளும் இவ் வட்டத்துள் அடங்குகின்றன. ஆர்க்டிக் வட்டம் எட்டு நாடுகளுக்கு ஊடாகச் செல்கிறது.

முதன்மை நெடுவரையில் தொடங்கி, ஆர்க்டிக் வட்டம் பின்வரும் நாடுகளூடாகச் செல்கிறது:

:

குளிர் காரணமாக மிகக் குறைவான மக்களே ஆர்க்டிக் வட்டத்துக்கு வடக்கே வாழ்கின்றனர். முர்மான்ஸ்க் (325,100 மக்கள்), நோரில்ஸ்க் (135,000 மக்கள்), வோர்குட்டா (85,000 மக்கள்) ஆகியோரே ஆர்க்டிக் வட்டத்துள் வாழும் மூன்று பெரிய இனத்தவர் ஆவர். இவர்கள் ரஷ்யாவில் வாழ்கின்றனர். இவர்கள் தவிர நார்வேயில், 62,000 மக்கள்தொகை கொண்ட டிரோம்சோ இனத்தவரும் உள்ளனர். ஏறத்தாழ 58,000 பேர் கொண்ட பின்லாந்தில் வாழும் ரோவனீமி இனத்தவர் வட்டத்துக்குச் சற்று தெற்கே வாழுகின்றனர்.

புவி சூடாதல் தொடர்பில் அண்மைக்காலத்தில் ஆர்க்டிக் வட்டப் பகுதிகள் அனைத்துலகக் கவனத்தை ஈர்த்து வருகின்றன. புவியின் துருவப் பகுதிகளே விரைவில் சூடேறும் என்பதும் அதனால், வரப்போவதை முன்னரே அறிந்து கொள்ளக்கூடிய இடமாகத் துருவப் பகுதிகள் இருக்கும் என்பதனாலுமே முதலில் அறிவியலாளர் கவனம் இப் பகுதிகள் நோக்கித் திரும்பியது. ஆர்க்டிக் வட்டத்தினுள் பனிக்கட்டிகள் உருகுவதனால், கப்பல் போக்குவரத்துக்கான வடமேற்குப் பாதை கப்பல் பயணங்களுக்குக் கூடுதல் தகுதி வாய்ந்ததாக மாறி வருகிறது. இது, எதிர் காலத்தில் இப்பகுதி முக்கிய வணிகப் பாதையாக மாறக்கூடிய சாத்தியத்தைத் தோற்றுவித்துள்ளது. இது தவிர இப்பகுதிகளில் குறிப்பிடத்தக்க எண்ணெய் வளங்கள் இருக்கக்கூடும் என்றும், பனிக்கட்டி உருகும்போது இவற்றை எடுக்கக்கூடியதாக இருக்கும் என்றும் கருதப்படுகிறது.

## இவற்றையும் பார்க்கவும்
* நள்ளிரவுச் சூரியன்

## மேற்கோள்கள்

பகுப்பு:ஆர்க்டிக்
பகுப்பு:நிலநேர்க்கோடுகள்
டிக்கோயா

**டிக்கோயா** (*Dikoya*) இலங்கையின் மத்திய மாகாணத்தின் நுவரெலியா மாவட்டத்தில் அமைந்துள்ள ஒரு நகரமாகும். இது அம்கமுவா வட்டாரச் செயலாளர் பிரிவில் அமைந்துள்ளது. அட்டன்-டிக்கோயா நகரசபையால் நிர்வகிக்கப்படுகிறது. அட்டன் மசுகெலியா பெருந்தெருவில் அட்டன் நகரிலிருந்து 7 கிலோமீட்டர் தொலைவில் அமைந்துள்ள இப்பகுதியில் தேயிலை பெருந்தோட்டங்கள் கூடுதலாக அமைந்துள்ளன. பெரும் அளவிலான மக்கள் தேயிலை சார் தொழில்களிலும், மரக்கறி பயிர்செய்கையிலும் ஈடுபட்டு வருகின்றனர். டிக்கோயாயா நகரிலிருந்து சிங்காரவத்தை மற்றும் அக்கரப்பத்தனையை அடையக்கூடிய பெருந்தெரு துவங்குகிறது.

## ஆதாரங்கள்
புவியியல் அமைவு தரவுகள்

பகுப்பு:நுவரெலியா மாவட்டத்தில் உள்ள ஊர்களும், நகரங்களும்
நள்ளிரவுச் சூரியன்

[thumb|250px|right|நார்வேயில் உள்ள [நார்ட்கப் என்னுமிடத்தில் நள்ளிரவுச் சூரியன்.]]
[thumb|250px|right|நள்ளிரவுச் சூரியனால் ஒளியூட்டப்படும் [ஆர்க்டிக் சிற்றாலயம்.]]
[thumb|250px|right|சுவீடனின் [குரூனாவில் நள்ளிரவுச் சூரியன்.]]

**நள்ளிரவுச் சூரியன்** அல்லது **துருவப் பகல்** என்பது, ஆர்க்டிக் வட்டத்தின் வடக்கிலும், அதற்கு அண்மையில் ஓரளவு தெற்கிலும், அண்டார்டிக் வட்டத்துக்குத் தெற்கிலும் அதற்கு ஓரளவு வடக்கிலும் காணப்படும் ஒரு தோற்றப்பாடு ஆகும். இது அப்பகுதிகளில் உள்நாட்டு நேரம் நள்ளிரவு 12 மணிக்கும் சூரியன் தெரிவதைக் குறிக்கும். காலநிலை தெளிவாக இருப்பின் 24 மணி நேரமும் சூரியன் தெரியக்கூடியதாக இருக்கும். ஓராண்டில் நள்ளிரவுச் சூரியன் தெரியும் நாட்களின் எண்ணிக்கை துருவங்களை நோக்கிச் செல்லும்போது அதிகரிக்கும்.

அண்டார்க்டிக் வட்டத்துக்குத் தெற்கே நிரந்தர மனிதக் குடியிருப்புகள் எதுவும் இல்லை. எனவே இத் தோற்றப்பாட்டைக் காணும் வாய்ப்புப் பெற்றவர்கள் ஆர்க்டிக் வட்டப் பகுதியில் வாழும் மக்கள் மட்டுமே. இப் பகுதிகள், ஐக்கிய அமெரிக்கா, கனடா, கிறீன்லாந்து, நார்வே, சுவீடன், பின்லாந்து, ரஷ்யா, ஐஸ்லாந்தின் வடபகுதி ஆகியவற்றில் உள்ளன. பின்லாந்தின் கால்பங்கு பகுதி ஆர்க்டிக் வட்டத்துள் அடங்கியுள்ளதுடன், அதன் வடக்குக் கோடியில், கோடை காலத்தில் சூரியன் 73 நாட்களுக்கு மறைவதே இல்லை. ஐரோப்பாவில் கூடிய தொலைவு வடக்கில் அமைந்த குடியிருப்பான நார்வேயின் சுவல்பார்ட்டில் ஏறத்தாழ ஏப்ரல் 19 ஆம் தேதி தொடக்கம் ஆகஸ்ட் 23 வரை சூரியன் மறைவதில்லை. துருவங்களில் தொடர்ந்து ஆறு மாதங்கள் சூரியன் மறைவதில்லை.

இதன் எதிர்த் தோற்றப்பாடான துருவ இரவுத் தோற்றப்பாடு மாரி காலத்தில் ஏற்படும். இக் காலத்தில் சூரியன் நாள் முழுதும் அடிவானத்துக்குக் கீழேயே இருக்கும்.

சூரிய வீதிக்குச் சார்பாகப் புவியின் அச்சு 23 பாகை 27 கலை அளவு சரிந்து இருப்பதால், உயர் நிலநேர்க்கோட்டுப் பகுதிகளில், உள்ளூர் கோடை காலத்தில் சூரியன் மறைவதில்லை. நள்ளிரவுச் சூரியனின் கால அளவு துருவ வட்டத்தில் ஒரு நாள் தொடக்கம் துருவத்தில் ஏறத்தாழ ஆறு மாதங்கள் வரை மாறுகிறது. துருவத்துக்கு அண்மையிலான நிலநேர்க்கோட்டுப் பகுதிகளில் சூரியன் அடிவானத்துக்கு மேலிருக்கும் காலம் ஆர்க்டிக் வட்டத்திலும், அண்டார்க்டிக் வட்டத்திலும் 20 மணி நேரத்தில் தொடங்கி வட, தென் துருவங்களில் 186 நாட்களாக உள்ளது. துருவங்களில் ஒவ்வொரு ஆண்டும் சூரியன் ஒரேயொரு முறை எழுந்து ஒரேயொரு முறை மட்டுமே மறைகிறது.

## வெளி இணைப்புகள்

* Midnight sun seen from Fjellheisen Tromsø - 360 panorama 

## மேற்கோள்கள்

பகுப்பு:சூரியன்
பகுப்பு:புவியின் தோற்றப்பாடுகள்
அடுக்குத் தொடர்

செய்யுளிலும் வழக்கிலும் அசைநிலைக்கும், விரைவு, வெகுளி (சினம்), உவகை(இன்பம்), அச்சம், அவலம்(துன்பம்) ஆகிய ஐந்து பொருள் நிலைகளை உணர்த்தும் வண்ணமும், யாப்பிலக்கணத்தின்படி அல்லது பொதுவாக இசையை நிறைவு செய்யும் பொருட்டும் ஒரு சொல் இரண்டு, மூன்று, அல்லது நான்கு முறை அடுக்கி வருவது **அடுக்குத்தொடர்** எனப்படும்.

## எடுத்துக்காட்டுகள்

## இவற்றையும் பார்க்கவும்
* இரட்டைக் கிளவி
* இணைமொழி
* மரபின இரட்டைச் சொற்கள்

## மேற்கோள்கள்

பகுப்பு:யாப்பிலக்கணம்
ஆப்பிரிக்கப் பொருளியல் நிலை

**ஆப்பிரிக்கப் பொருளியியல் நிலை** ஆப்பிரிக்கப் பெருநிலப்பகுதியின் வணிகம், தொழில்துறை மற்றும் வளங்கள் ஆகியவற்றைப் பொருத்தும் இன்ன பிற கூறுகளின்படியும் அமைந்துள்ளது. சூலை 2005-ல் ஆப்பிரிக்காவின் 54 நாடுகளில் 88.7 கோடி மக்கள் வாழ்ந்திருந்தனர். மாந்தர் வாழும் பெருநிலங்களில் ஆப்பிரிக்காவில்தான் ஏழ்மை மிகுந்துள்ளது. அண்மையில் இக்கண்டத்தின் பல பகுதிகள் முன்னேறி வந்தாலும் 2003-ம் ஆண்டிற்கான ஐக்கிய நாடுகள் அமைப்பின் மனித வளர்ச்சி அறிக்கையில் பட்டியலிடப்பட்ட 175 நாடுகளில் 25 ஆப்பிரிக்க நாடுகள் கடைநிலையில் இருந்தன. இப்பகுதியின் சிக்கலான கொந்தளிக்கும் வரலாறு இந்நிலை ஏற்படவொரு காரணமாகும். வெளிநாட்டவரிடமிருந்து விடுதலை அடைந்த வேளையில் இருந்த நிலைபெறா அரசியல் சூழல் பனிப்போரினால் மேலும் மோசமடைந்தது. இருபதாம் நூற்றாண்டின் நடுவிலிருந்து ஊழலும் ஆட்சியாளர்களின் வன்முறை அரசியலும் ஆப்பிரிக்காவின் பொருளியல் நிலையைப் பின்தங்கிவிடச் செய்தன.

ஏழ்மையின் விளைவாக வாழ்நாள் குறைவு, வன்முறை, அரசியலில் நிலையற்ற தன்மை போன்ற சிக்கல்கள் ஏற்பட்டன. இவை பொருளியல் சிக்கல்களை நீட்டிக்கக் காரணமாகியுள்ளன. இந்நிலையை மாற்றவிழைந்த முயற்சிகள் பல தோல்வியுற்றன. இருந்தும், அண்மைய தரவுகள் சகாராப் பாலைவனத்துக்குத் தெற்கே அமைந்த நாடுகள் உலக நாடுகளின் வளர்ச்சி விரைவையொட்டி வளர்வதைக் காட்டுகின்றன.

## வரலாறு

## வட்டார மாறுபாடுகள்

## கூறுகள்

## துறைகள்

## விளைவுகள்

## வளர்ச்சி நோக்கு முயற்சிகள்

## மேற்கோள்கள்


பகுப்பு:ஆப்பிரிக்கா
பகுப்பு:நாடு வாரியாக பொருளாதாரம்
ஐக்கிய நாடுகள் பொதுச் சபை

**ஐக்கிய நாடுகள் பொதுச் சபையானது** ஐக்கிய நாடுகளின் ஐந்து முக்கிய அங்கங்களுள் ஒன்றாகும். இதில் எல்லாநாடுகளிற்குமே சம உரிமையளிக்கப்படும். இதில் ஐக்கிய நாடுகளின் வரவு செலவுகளைக் கண்காணிப்பதற்கும், நிரந்தரம் அல்லாத உறுப்பினர்களை பாதுகாப்புச் சபைக்குத் தேர்ந்தெடுப்பதற்கும் பொதுச்சபையின் தீர்மானங்களைப் பரிந்துரைப்பதும் இச்சபையின் கடமையாகும்.

இதன் முதலாவது கூட்டமானது 10 ஜனவரி 1946 இல் வெஸ்மினிஸ்டர் மத்திய கேட்போர் கூடத்தில் நடைபெற்றது.
2013 செப்டம்பர் முதல் 2014 ஆம் ஆண்டுவரை இதன் தலைவராக இருந்த ஜான் ஆஷ் என்பவர் சீன தொழில் அதிபரிடமிருந்து லஞ்சம் வாங்கியதாக குற்றம் சாட்டப்பட்டுள்ளார்.

பகுப்பு:ஐக்கிய நாடுகள் நிறுவனங்கள்
ஆபத்துதவி தலைப்புகள் பட்டியல்

* :en:Humanitarian crisis - மனித அவலம்
* :en:Humanitarian aid - மனிதாபிமான உதவி
* :en:Emergency - ஆபத்து நிலை, நெருக்கடி நிலை, உடனடி தேவை
* ஆபத்துதவி - Emergency Relief
* :en:Emergency management - 
* :en:Crisis management
* :en:Emergency service
* மனிதம்

## காரணங்கள்
* :en:Disaster - 
* இயற்கை அழிவுகள் - Natural Diaster
* போர்
* :en:Epidemic
* :en:Embargo
* :en:Ethnic cleansing
* :en:Genocide
* :en:Famine - பட்டினி
* :en:Flood - வெள்ளம்

## பாதிக்கப்பட்டோர்
* அகதி/ஏதிலியர் - :en:Refugee
:* உள்நாட்டு அகதி - :en:Internally displaced person
* சிறுவர்
* முதியோர்
* நோயுற்றோர்
* பொது மக்கள்

## உதவி
* :en:Refugee camp - அகதி முகாம்
* உடனடி நிவாரணம்
* புனர்நிர்மானம்
* மீள்குடியேற்றம் - Resettlement
* புனரமைப்பு - Restoration
* மீள் கட்டுமானம் - Reconstruction

## பொருட்கள்
* உலர் உணவு
* குடி நீர்
* மருந்து
* :en:Tent-கூடாரம் 
*

## அமைப்புகள்
* தமிழர் புனர்வாழ்வுக் கழகம்
* புகலிட ஈழத்தமிழர் உதவி
* செஞ் சிலுவைச் சங்கம்
* எல்லைகளற்ற மருத்துவர்கள்
* எல்லைகளற்ற பொறியியலாளர்கள்

## சட்டம்
* :en:Convention Relating to the Status of Refugees
* :en:Geneva Conventions

## வெளி இணைப்புகள்
* Emergency Relief Operations By Kevin M. Cahill
* ystem Dynamics Modeling of Humanitarian Relief Operations

பகுப்பு:ஆபத்துதவி
பகுப்பு:சமூகம் தலைப்புகள் பட்டியல்
பிரேமினி சபாரத்தினம்

**தாட்சாயணி** என்ற புனைபெயரில் எழுதிக் கொண்டிருக்கும் **பிரேமினி சபாரத்தினம்** ஈழத்து எழுத்தாளர். சிறுகதைகள், கவிதைகள், கட்டுரைகள், போன்றவற்றில் ஈடுபாடு கொண்டவர். இவர் எழுதியவைகள், பல சிறுகதை, கவிதைப் போட்டிகளில் முதற் பரிசில்களைப் பெற்றிருக்கிறார்.

## வாழ்க்கைச் சுருக்கம்
தாட்சாயணி  இலங்கையில் யாழ்ப்பாணம், சாவகச்சேரியைப் பிறப்பிடமாகக் கொண்டவர். சாவகச்சேரி இந்து மகளிர் கல்லூரி, யாழ்ப்பாணம் இந்து மகளிர் கல்லூரி ஆகியவற்றில் கல்வி கற்ற இவர் யாழ்ப்பாணப் பல்கலைக்கழகத்தின் விஞ்ஞானப் பட்டதாரி ஆவார். பிராந்தியத் திட்டமிடலில் முதுமாணிப் பட்டமும் பெற்றவர்.

## எழுத்துலக வாழ்வு
இவர் ஈழத்தின் போர்க்காலச் சூழ்நிலையில் முகிழ்ந்த எழுத்தாளர். யுத்தச் சூழ்நிலையில் வாழ்ந்து அதன் வாழ்வியல் நெருக்கடிகளை இலக்கியமாக்கியிருப்பவர். இவரது கவிதை ஒன்று 1993இல் சுபமங்களா வெளியிட்ட இலங்கைச் சிறப்பிதழில் பிரசுரமாகி பலரது கவனத்தையும் பெற்றது.

## வெளிவந்த நூல்கள்
* *[[ஒரு மரணமும் சில மனிதர்களும்]]*- சிறுகதைத் தொகுப்பு - ஞானம் கலை இலக்கியச் சஞ்சிகை - (2004),ஞானம் விருது பெற்றது.
* *இளவேனில் மீண்டும் வரும்* - சிறுகதைத் தொகுப்பு - மீரா பதிப்பகம் (2007)
* *தூரப் போகும் நாரைகள்* - சிறுகதைத் தொகுப்பு
* *கடவுளோடு பேசுதல்* - சில ஆன்மீகக் குறிப்புகள் - உரை நடை - மீரா பதிப்பகம் (2009)
* *அங்கயற்கண்ணியும் அவள் அழகிய உலகமும்* - சிறுகதைத் தொகுப்பு - மீரா பதிப்பகம் (2011)

## வெளி இணைப்புகள்
* வாசகர் வட்டம் ரெ.பாண்டியன்
* தாட்சாயணியின் வலைப்பதிவு

பகுப்பு:ஈழத்து எழுத்தாளர்கள்
பகுப்பு:தமிழ்ப் பெண் எழுத்தாளர்கள்
பகுப்பு:இலங்கைப் பெண் எழுத்தாளர்கள்
நோம் பென்

**நோம் பென்** (*Phnom Penh*, கெமர் மொழி: ភ្នំពេញ) கம்போடியாவின் தலைநகரமும் மிகப்பெரிய நகரமும் ஆகும். 1 மில்லியனுக்கு மேலும் மக்கள் தொகைக் கொண்ட புனோம் பென் கம்போடியாவின் பொருளாதாரம் மற்றும் பண்பாட்டு மையம் ஆகும். சியம் ரியப் உடன் புனோம் பென் கம்போடியாவின் ஒரு முக்கிய சுற்றுலா சேரிடமாகும். டொன்லே சாப், மேக்கொங், மற்றும் பசாக் ஆகிய ஆறுகள் புனோம் பென் வழியாக பாய்கின்றன.

பகுப்பு:கம்போடியாவின் நகரங்கள்
பகுப்பு:ஆசியத் தலைநகரங்கள்
நோட்டன் பிரிஜ்

**நோட்டன் பிரிஜ்** (*Norton Bridge*) இலங்கையின் மத்திய மாகாணத்தின் நுவரெலியா மாவட்டத்தில் அமைந்துள்ள ஒரு நகரமாகும். இது அம்பகமுவ வட்டாரச் செயலாளர் பிரிவில் அமைந்துள்ளது. அம்பகமுவ பிரதேசசபையால் நிர்வகிக்கப்படுகிறது. நோட்டன் பிரிஜ் கினிகத்தனை, மஸ்கெலியா, அட்டன் நகரங்களுடன் பெருந்தெருக்களால் இணைக்கப்பட்டுள்ளது. இப்பகுதியில் தேயிலை பெருந்தோட்டங்கள் கூடுதலாக அமைந்துள்ளன. பெரும் அளவிலான மக்கள் தேயிலை சார் தொழில்களிலும், மரக்கறி பயிர்செய்கையிலும் ஈடுபட்டு வருகின்றனர். நோட்டன் பிரிஜ் நீர்த்தேக்கம் நகருக்கு அண்மையில் அமைந்துள்ளது.

## ஆதாரங்கள்
புவியியல் அமைவு தரவுகள்

பகுப்பு:நுவரெலியா மாவட்டத்தில் உள்ள ஊர்களும், நகரங்களும்
நல்லத்தண்ணி

**நல்லத்தண்ணி** (*Nallathanni* அல்லது *Sitagangula*) இலங்கையின் சபரகமுவா மாகாணத்தின் இரத்தினபுரி மாவட்டத்தில் அமைந்துள்ள ஒரு நகரமாகும். மசுகெலியாவிலிருது சிவனொளிபாத மலை நோக்கிய பெருந்தெருவில் கடைசி எல்லையாகும். இங்கிருந்து சிவனொளிபாத மலைக்கான அடிப்பாதை தொடங்குகிறது. இரத்தினபுரி வட்டாரச் செயலாளர் பிரிவில் அமைந்துள்ள இப்பகுதியில் தேயிலை பெருந்தோட்டங்கள் கூடுதலாக அமைந்துள்ளன. பெரும் அளவிலான மக்கள் தேயிலை சார் தொழில்களிலும், மரக்கறி பயிர்செய்கையிலும் ஈடுபட்டு வருகின்றனர். 


Image:Maskeliya 02.jpg|சிவனொளிபாத மலையேற வரும் பயணிகள் தங்குமிடம்
Image:Maskeliya 01.jpg|நல்லத்தண்ணி நகரின் ஒரு தோற்றம்


## ஆதாரங்கள்
புவியியல் அமைவு தரவுகள்

பகுப்பு:சபரகமுவா மாகாணம், இலங்கை
தேரவாத பௌத்தம்

[thumb|250px|right|[தாய்லாந்து|தாய்லாந்தில் தேரவாத பௌத்தத்தைச் சேர்ந்த துறவிகள்]]

**தேரவாதம்** (பாளி: थेरवाद, சமஸ்கிருதம்: स्थविरवाद *ஸ்தாவிரவாத*) பௌத்தத்தில் மிக பழமையான பிரிவு. பெரும்பான்மையாக மரபுவழி பௌத்தத்துக்கு ஓரளவு சமமாக இருக்கிறது. இலங்கை மக்களின் 70 சதவீதம் இச்சமயத்தைச் சேர்ந்தவராவர். கம்போடியா, தாய்லாந்து. லாவோஸ், மியான்மார் ஆகிய நாடுகளின் மக்களும், பெரும்பான்மையாகத் தேரவாதத்தைப் பின்பற்றுகின்றனர். தென்மேற்கு சீனா, வியட்நாம், வங்காளதேசம், மலேசியா, பிலிப்பீன்ஸ், இந்தோனேசியா, சிங்கப்பூர் போன்ற நாடுகளின் சிறுபான்மை மக்கள் தேரவாதத்தைச் சேர்ந்தவர் ஆவர். உலகிலேயே ஏறத்தாழ 100 மில்லியன் மக்களால் தேரவாதம் பின்பற்றப்படுகிறது.

தேரவாத பௌத்தம் மூன்று அடிப்படை உண்மைகளை விளக்குகிறது.
* நிலையற்ற தன்மை
* துன்பம்
* ஆத்மா இல்லாத தன்மை

விபசனா தியானம் இந்த மூன்று உண்மைகளை நேரடியாக அனுபவித்து புரிந்துகொள்ளும் முறையாக உருவாக்கப்பட்டது.

## மேற்கோள்


பகுப்பு:பௌத்த பிரிவுகள்
பகுப்பு:தேரவாத பௌத்தம்
தாய்லாந்து வளைகுடா

**தாய்லாந்து வளைகுடா** அல்லது **சயாம் வளைகுடா** தென்கிழக்கு ஆசியாவில் அமைந்த ஒரு நீர்நிலை. கிழக்கில் தென்சீனக்கடல், வடகிழக்கில் கம்போடியா மற்றும் வியட்நாம், மேற்கில் தாய்லாந்து ஆகிய பிரதேசங்களும் அமைந்தன. இவ்வளைகுடாவில் கலக்கும் முக்கிய ஆறு சாவோ பிராயா ஆறு ஆகும். சராசரியாக இவ்வளைகுடாவின் ஆழம் 58 மீ.

## மேற்கோள்கள்

பகுப்பு:ஆசியப் புவியியல்
பகுப்பு:வளைகுடாக்கள்
தொன்லே சாப்

**தொன்லே சாப்** (*Tonlé Sap*, கெமர் மொழியில் பெரிய ஏரி/壺海)) கம்போடியாவில் ஒரு முக்கியமான ஆறும் ஏரியும் சேர்ந்த நீர்நிலைத் தொகுதியாகும். மேக்கொங் ஆற்றின் துணை ஆறான இது தென்கிழக்கு ஆசியாவில் மிகப்பெரிய உப்பில்லாத ஏரியாகும். 1997இல் யுனெஸ்கோவால் உயிரினப் பாதுகாப்புக் கோளம் என்று குறிப்பிட்டது.. 20-ஆம் நூற்றாண்டின் ஆரம்பத்தில் ஏரி மற்றும் அதைச் சுற்றியுள்ள சுற்றுச்சூழல் அமைப்புகள் காடழிப்பு, உள்கட்டமைப்பு மேம்பாடு மற்றும் காலநிலை மாற்றம் ஆகியவற்றால் அதிகரித்து வரும் அழுத்தத்தில் உள்ளன.

## இதனையும் காண்க

* மேக்கொங் ஆறு

## சான்றுகள்

## மேலும் படிக்க
* Kuenzer, C. (2013): "Field Note: Threatening Tonle Sap: Challenges for Southeast-Asia’s largest Freshwater Lake." In: *Pacific Geographies* 40, pp.&nbsp;29–31.
* Milton Osborne, *The Mekong, Turbulent Past, Uncertain Future* (Atlantic Monthly Press, 2000) 

## வெளி இணைப்புகள்

* CPWF-Mekong
* 3S Rivers Protection Network 
* Australian Mekong Resource Centre
* Cambodia National Mekong Committee
* THE STRATEGIC SIGNIFICANCE OF THE MEKONG By: Osborne, Milton
* Washington Post
* Country Profile
* International Journal of Water Resources Development – Tonle Sap Special Issue
* Tonle Sap Modelling project (WUP-FIN) under Mekong River Commission
* Protected areas in Cambodia 

பகுப்பு:கம்போடியாவின் புவியியல்
பகுப்பு:ஆசிய ஏரிகள்
பகுப்பு:ஆசிய ஆறுகள்
ரமணிசந்திரன்

**ரமணி சந்திரன்** (*Ramanichandran*) ஒரு தமிழக எழுத்தாளர். குடும்பச் சூழல், அன்றாடப் பிரச்சனைகள் மற்றும் தீர்வுகள் ஆகியவற்றை கருப்பொருளாகக் கொண்டு பல புதினங்களை எழுதியுள்ளார். 1970 ஆம் ஆண்டிலிருந்து எழுதுகிறார். இவருடைய முதல் நாவல் ‘ஜோடிப் புறாக்கள்’.

## படைப்புகள்
ரமணிசந்திரன் முதன்முதலாக 1964 ஆம் ஆண்டில் ராணி இதழில் சிறுகதை எழுதினார். பின்னர் தினத்தந்தி இதழில் நெடுங்கதைகள் எழுதினார். 2003ஆம் ஆண்டு செப்டம்பர் வரை 101 நெடுங்கதைகள் எழுதியுள்ளார்.

# வாழ்வு என் பக்கம் 
# ஆசை ஆசை ஆசை
# அவள் எங்கே பிறந்திருக்கிறாளோ
# அடிவாழை
# அமுதம் விளையும்
# அன்பின் தன்மையை அறிந்த பின்னே
# அதற்கொரு நேரமுண்டு
# அவள் ஒரு தேவதை
# அவனும் அவளும்
# அழகு மயில் ஆடும்
# சந்தினி
# எல்லாம் உனக்காக
# என் உயிர் நீதானே
# எனது சிந்தனை மயங்குதடி
# என்னை யாரென்று எண்ணி எண்ணி 
# என்னுளே நிறைந்தவளே
# கான மழை நீ எனக்கு
# இடைவெளி அதிகமில்லை
# இனி எல்லாம் நீ அல்லவா
# இறைவன் கொடுத்த வரம்
# இருளுக்கு பின்வரும் ஜோதி
# இது ஒரு உதயம்
# காதல் கொண்ட மனது
# காதல் என்னும் சோலையிலே
# காக்கும் இமை நான் உனக்கு
# கல்யாணத்தின் கதை
# கண்ணிலே இருப்பதென்ன
# கண்ணால் பார்த்த வேளை
# கண்ணன் மனம் என்னவோ
# கண்ணே கண்மனியே
# கண்ணின் மணி போன்றவளே
# கண்ணும் கண்ணும் கலந்து
# காத்திருக்கிறேன் ராஜகுமாரா
# காற்று வெளியிடை கண்ணம்மா
# காவியமோ ஓவியமோ
# கிழக்கு வெளுத்ததம்மா
# கொஞ்சம் நிலவு கொஞ்சம் நெருப்பு
# லாவண்யா
# மானே மானே மானே
# மதுமதி
# மைவிழி மயக்கம் 
# மாலை மயங்குகின்ற நேரம்
# மயங்குகிறாள் ஒரு மாது
# மெல்ல திறந்தது கதவு
# நாள் நல்ல நாள்
# நான் உன்னை நீங்க மாட்டேன்
# நான் என்பதும் நீ என்பதும்
# நந்தினி
# நாத சுர ஓசையிலே
# நெஞ்சே நீ வாழ்க
# நெஞ்சோடு நெஞ்சம்
# நேச நதி கரையில்
# நேசம் மறக்கவில்லை நெஞ்சம்
# நிலா காயும் நேரம்
# நினைப்பதெல்லாம் நடந்துவிட்டால்
# நின்னையே ரதி என்று
# ஒன்று பட்ட உள்ளங்கள்
# ஒன்று சேர்ந்த அன்பு மாறுமோ
# ஒரு சின்ன ரகசியம்
# பால் நிலா
# பக்கத்தில் ஒரு பத்தினி பெண்
# பாலை பசுங்கிளியே
# பார்க்கும் விழி நான் உனக்கு
# பார்த்த இடத்தில் எல்லாம்
# பொன் மானை தேடி
# பொங்கட்டும் இன்ப இரவு
# பூங்காற்று
# பிரிய மனம் கூடுதில்லையே
# புன்னகையில் புது உலகம்
# சிவப்பு ரோஜா
# சொந்தம் என்னாளும் தொடர்கதைதான்
# சுகம் தரும் சொந்தங்களே
# தண்ணீர் தணல் போல் தெரியும்
# தந்துவிட்டேன் என்னை
# தவம் பண்ணிடவில்லையடி
# தென்றல்வீசி வர வேண்டும்
# உன் முகம் கண்டேனடி
# உறங்காத கண்கள்
# வாணியை சரண் அடைந்தேன்
# வாழும் முறைமையடி
# வாரிசு
# வைர மலர்
# வலை ஓசை
# வல்லமை தந்துவிடு
# வந்து போகும் மேகம்
# வீடு வந்த வெண்ணிலவு
# வெண்மையில் எத்தனை நிறங்கள்
# வெண்ணிலவு சுடுவதென்ன
# விடியலை தேடும் பூபாளம்
# யாருக்கு மாலை
# ஏற்றம் புரிய வந்தாய்
# பொன் மகள் வந்தாள்

## விருது
ரமணிசந்திரனுக்கு அவர் எழுதிய "வண்ணவிழிப் பார்வையிலே" என்ற நெடுங்கதைக்காக 2003 ஆம் ஆண்டிற்கான சி.பா.ஆதித்தனார் இலக்கியப்பரிசு வழங்கப்பட்டது. அப்பரிசிற்குரிய வெள்ளிப்பட்டயம், 50000 உருபாய்க்கான பொற்கிழி, பொன்னாடை ஆகியவற்றை நீதிபதி கி.கோவிந்தராசன் 2003 செப்டம்பர் 28ஆம் நாள் சென்னையில் நடைபெற்ற சி.பா.ஆதித்தனார் இலக்கியப் பரிசளிப்பு விழாவில் வழங்கினார்.

## மேற்கோள்கள்

பகுப்பு:1938 பிறப்புகள்
பகுப்பு:வாழும் மக்கள்
பகுப்பு:தூத்துக்குடி மாவட்ட மக்கள்
பகுப்பு:தமிழக எழுத்தாளர்கள்
பகுப்பு:தமிழ்ப் பெண் எழுத்தாளர்கள்
தமிழ் மகளிர்

**தமிழ் மகளிர்** அல்லது தமிழ்ப் பெண்களின் அடையாளம், அவர்கள் தமிழ்ச் சமூகத்தில் எதிர்கொள்ளும் கட்டுப்பாடுகளை, பிரச்சினைகளை இந்த கட்டுரை முதன்மையாக அலசும்.

மனித வரலாற்றின் பெரும்பகுதியில் சமூகம் ஆண் ஆதிக்க சமூகமாகவே இருந்து வந்திருக்கிறது. 20ம் நூற்றாண்டிலேயே பெண்களின் எதிர்ப்புப் போராட்டத்தால் தமது சுகந்திரத்தையையும், உரிமைகளையும், வாய்ப்புக்களையும் பெற்று, முன்னேறி, சமனாக மதிக்கப்படும் நிலை உருவாகி வருகிறது. அதே வரலாற்று தோரணம் (patteern) தமிழ்ச் சமூகத்துக்கும் பெரிதும் பொருந்தும்.

இருப்பினும் இன்றும் தமிழ்ச் சமூகத்தில் பெண்கள் கல்வியில், அரசியலில், தொழில் வாய்ப்பில் ஆண்களுக்கு இணையான வாய்ப்புக்களையோ அல்லது நிலையையோ பெறவில்லை.

## பெண்களின் பிரச்சினைகள்
* பெண் சிசு கொலை
* சிறுவர் திருமணம்
* சீதனம்
* உடன்கட்டை ஏறல்
* மறுமண மறுப்பு
* சொத்துருமை மறுப்பு
* கொத்தடிமையாக்கல்
* கோயிலுக்கு அடிமையாக்கல், (தாசிகள்)

## விதி விலக்குகள்

## இவற்றையும் பார்க்கவும்
* தமிழ் மகளிர் பட்டியல்

## வெளி இணைப்புகள்
* தமிழ்ப் பெண்கள்
* ஒரு மகாராணியின் அலுவலகவழி (அல்லது) தமிழ்ப் பெண்ணியத்தின் எதிர்காலம்

பகுப்பு:தமிழ் மகளிரியல்
சமசுகிருதமயமாக்கம்

**சமசுகிருதமயமாக்கம்** என்பது சாதி அடுக்கில் கீழே இருக்கும் பிரிவினர் சமூக சூழ்நிலைகளால் அதிகாரமும், செல்வாக்கும் செலுத்திய சமசுகிருத நடைமுறைகளையும், நம்பிக்கைகளையும் கடைப்பிடிப்பதன் மூலம் தமது சமூக நிலையை இணையாக நிலைநிறுத்த முயற்சிப்பதைக் குறிக்கும். இது சமூகத்தின் பல நிலைகளில் நிகழும்.  

## மொழி மாற்றம்
சமசுகிருதமயமாக்கத்தால் தமிழ் மொழியில் சமசுகிருத சொற்கள் மிகுந்து முதன்மை பெற்றன. மொழி சிதைந்து மணிப்பிரவாளம் பிறந்தது. எழுத்து வடிவமும் சமசுகிரத மொழியை சிறப்பாக எடுத்தியம்பும் வண்ணம் மாற்றப்பட்டது.

## சமய மாற்றம்
பல தரப்பட்ட சமய நம்பிக்கைகள் புறக்கணிக்கப்பட்டு அல்லது உள்வாங்கப்பட்டு இந்து சமசுகிரத சடங்குகளும் நம்பிக்கைகளும் முதன்மைப்படுத்தப்படும்.    

## சமூக அமைப்பில் மாற்றம்
## பக்தவத்சல பாரதி முன்வைக்கும் விமர்சனங்கள்
* "சாதியமைப்புகள் 'மூடிய' சமூக அமைப்பு கொண்டவை. இதில் எந்த ஒரு வகையான தகுதிப் பெயர்வை அடைந்தாலும் ஒரு முதலியார் ஒரு முதலியாரகவே இருக்க முடியும்."
* "கீழ்ச்சாதியினர் உயர்குடியாக்க முறையினால் தகுதி உயர்வை ஏற்படுத்திக் கொண்டால் அவர்கள் அனைவரும் மேல்சாதியினராக மாறிவிடுகின்றனரா? கீழ்ச்சாதிகள் காணாமல் போய்விட்டனவா?"
* "பிராமணர்கள் ஒரு தளத்தில் நவீனத்துவத்தின் மையத்தை நோக்கி நகர்வதும், மறுதளத்தில் கீழுள்ள சாதிகளின் பண்பாட்டை நோக்கி நகர்வதுமான இருதிசை மாற்றங்காளைக் கொண்டுள்ளனர்."

## இவற்றையும் பார்க்க
* மணிப்பிரவாளம்

## மேற்கோள்கள்

## உசாத்துணைகள்
* பக்தவத்சல பாரதி. (2005). *மானிடவியல் கோட்பாடுகள்*. புதுவை: வல்லினம் பதிப்பகம்

பகுப்பு:இந்தியா
பகுப்பு:இந்து சமயம்
இலங்கை கல்வி தரப்படுத்தல் சட்டங்கள்

இலங்கை சுதந்திரமடைந்த காலப் பகுதியில் (~1948) ஈழத்தமிழர்கள் கல்வியில் சிறப்புற்று இருந்தார்கள்.  குறிப்பாக வடக்கில் பல கல்லூரிகள் நிறுவி, உயர் கல்வி பெற்று மேம்பட்டனர்.  தமிழர்கள் கல்விக்கு வழங்கிய முக்கியத்துவம், அவர்களின் புலமைசார் மரபு ஆகியவை அவர்கள் கல்வியில் சிறப்புற ஏதுவாக்கின.  ஒப்பீட்டளவில் சிங்கள மாணவர்களை விட அதிக விழுக்காடு தமிழ் மாணவர்கள் உயர் கல்வி கற்றனர்.  இதை சீர் அற்ற ஒரு நிலையாக கருதிய சிங்களப் பெரும்பான்மை அரசுகள் தமிழர் வாய்ப்புக்களை சிங்கள மாணவர்களுக்கு கைமாற்ற **கல்வி தரப்படுத்தல் சட்டங்களை** கொண்டு வந்தனர்.  இந்த சட்டங்கள் 1967, 1971, 1979 ஆண்டுகளில் மாற்றப்பட்டன.

     
இலங்கையில் கொண்டு வரப்பட்ட கல்வி தரப்படுத்தல் சட்டங்கள் இலங்கையில் இனப்பிரச்சினை தோன்ற முக்கிய காரணங்களில் ஒன்று. இந்த சட்டம் உயர் கல்வி வாய்ப்புக்களை சிங்கள, தமிழ், முஸ்லீம் மக்களின் தொகை அடிப்படையில் பிரித்தது.  அதாவது அதிக புள்ளிகள் பெற்ற, திறமை வாய்ந்த தமிழ் மாணவர்கள் வாய்ப்புக்களை இழக்க, புள்ளிகள் குறைந்த சிங்கள மாணவர்கள் அந்த வாய்ப்புக்களை பெற்றனர்.

## சீர்திருத்த செயலாக்கம்
இலங்கை கல்வி தரப்படுத்தல் சட்டங்கள் ஒரு பார்வையில் சீர்திருத்த செயலாக்கங்கள் ஆகும்.  அதாவது காலனித்துவ சட்டங்களால் பின்தள்ளப்பட்ட சிங்கள மாணவர்களுக்கு கூடிய வாய்ப்புகள் வழங்கி இலங்கையில் தமிழ் சிங்கள மக்களின் கல்வி நிலையில் ஒரு சீர் நிலையை ஏற்படுத்துவதை நோக்காக கொண்டதாக சிலர் வாதிடுவர். இருப்பினும் இதை அரசு நிறைவேற்றிய முறை தமிழ் மாணவர்களுக்கு நேரடிப் பாதிப்பை ஏற்படுத்தியது.  தனிச் சிங்கள சட்டம், இனக் கலவரங்கள் பின்புலத்தில் பார்க்கையில் இது தமிழ் மாணவர்களின் கல்வி வளங்களை வழிமாற்றும் செயற்பாடு என்றும் தோன்றுகின்றது.

## இவற்றையும் பார்க்க
* இலங்கை இனப்பிரச்சினைக் காலக்கோடு

## மேற்கோள்கள்


## வெளி இணைப்புகள்
*Discrimination in Education in Sri Lanka in the past 50 years - Professor C Jeyaratnam Eliezer,
*The Root Causes of the Ethnic Conflict in Sri Lanka

பகுப்பு:ஈழப் போராட்டக் காரணங்கள்
புத்தகயை

**புத்தகயை (புத்த கயா** அல்லது உள்ளூர் உச்சரிப்பின்படி **போத்கயா** (ஹிந்தி: बोधगया)), இந்திய மாநிலமான பீகாரின் கயா மாவட்டத்தில் உள்ள ஒரு நகரம். கௌதம புத்தர் இங்குள்ள அரசமரத்தடியில் (போதி மரம்) ஞானம் பெற்ற இடம் என்பதால், உலகம் முழுவதுமுள்ள பெளத்தர்களுக்கு புத்தகயா புனிதத் தலமாகத் திகழ்கிறது. முற்காலத்தில் *போதிமண்டா* எனப்பட்ட இவ்விடத்தில் பிக்குகள் தங்கும் பெரிய விகாரம் ஒன்று இருந்தது. புத்த காயாவில் உள்ள முதன்மையான துறவிமடம் போதிமண்டா விகாரையாகும். இது இப்போது மகாபோதி கோயில் என அழைக்கப்படுகிறது. கௌதம புத்தரின் வாழ்க்கையோடு தொடர்புடைய நான்கு யாத்திரைத் தலங்களில் புத்த கயாவே முதன்மையானதாகப் புத்த மதத்தினர் கருதுகின்றனர். மற்றவைகள் குசிநகர், லும்பினி, சாரநாத், கபிலவஸ்து, புத்த கயா, சாரநாத் மற்றும் சாஞ்சி ஆகும். 2002 ஆம் ஆண்டில் மகாபோதி கோயில் யுனெஸ்கோ உலக பாரம்பரியக் களமாக அறிவித்துள்ளது..

பெளத்த சமயத்தை பின்பற்றும், இலங்கை, தாய்லாந்து, வியட்நாம், ஜப்பான், சீனா, கம்போடியா போன்ற நாடுகளின் சார்பாக புத்தர் கோயில்கள் இங்கு கட்டப்பட்டுள்ளது.

## மகாபோதி கோயில் குண்டுவெடிப்புகள்

7 சூலை 2013 அன்று 05:15 மணி வாக்கில் 2,500 ஆண்டுகள் பழமையான மகாபோதி கோயில் வளாகத்தில் ஒரு சிறிய தாக்கமுடைய குண்டு வெடிப்பானது நிகழ்ந்தது. இதைத் தொடர்ந்து தொடர்ச்சியான ஒன்பது தாக்கம் குறைந்த வெடிப்புகள் நடைபெற்றன. இதில் இரண்டு புத்த துறவிகள் காயமடைந்தனர். இதில் ஒருவர் திபெத்தையும், மற்றொருவர் பர்மாவையும் சேர்ந்தவரும் ஆவர். இந்த குண்டு வெடிப்புகளை இஸ்லாமிய தீவிரவாத இயக்கமான இந்தியன் முஜாகிதீன் நடத்தியது. 80 அடி உயர புத்தர் சிலைக்கு கீழ் இருந்த ஒன்று மற்றும் கருமபா கோயிலுக்கு அருகில் இருந்த மற்றொன்று ஆகிய இரண்டு பிற வெடி குண்டுகள் காவல்துறையினரால் செயலிழக்கச் செய்யப்பட்டன.

1 சூன் 2018 அன்று தேசிய புலனாய்வு முகமையின் ஒரு சிறப்பு நீதிமன்றமானது பட்னாவில் இதனுடன் தொடர்புடையதாக சந்தேகிக்கப்பட்ட ஐந்து நபர்களுக்கு ஆயுள் தண்டனை கொடுத்தது.

## இதனையும் காண்க
* மகாபோதி கோயில், புத்த காயா
* பௌத்த யாத்திரை தலங்கள்

## மேற்கோள்கள்


பகுப்பு:பீகார் மாநிலத்திலுள்ள ஊர்களும் நகரங்களும்
பகுப்பு:இந்திய பௌத்த கோயில்கள்
பகுப்பு:பௌத்த யாத்திரைத் தலங்கள்